CELEX: C2007/199/36
Language: fi
Date: 2007-08-25 00:00:00
Title: Asia C-299/07: Ennakkoratkaisupyyntö, jonka Rechtbank van koophandel te Antwerpen (Belgia) on esittänyt 27.6.2007 — Galatea BVBA v. Sanoma Magazines Belgium NV

25.8.2007   
            
            
               FI
            
            
               Euroopan unionin virallinen lehti
            
            
               C 199/23
            
         Ennakkoratkaisupyyntö, jonka Rechtbank van koophandel te Antwerpen (Belgia) on esittänyt 27.6.2007 — Galatea BVBA v. Sanoma Magazines Belgium NV
   (Asia C-299/07)
   (2007/C 199/36)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Rechtbank van koophandel te Antwerpen
   Pääasian asianosaiset
   
      Kantaja: Galatea BVBA
   
      Vastaaja: Sanoma Magazines Belgium NV
   Ennakkoratkaisukysymys
   Ovatko palvelujen vapaata liikkuvuutta koskeva EY 49 artikla ja sopimattomista kaupallisista menettelyistä annettu Euroopan parlamentin ja neuvoston direktiivi 2005/29 (1) esteenä kaupallisista menettelyistä sekä kuluttajille annettavista tiedoista ja kuluttajansuojasta 14.7.1991 annetun Belgian lain 54 §:n kaltaiselle kansalliselle säännökselle, jossa kielletään — laissa tyhjentävästi lueteltuja poikkeuksia lukuun ottamatta — kaikki myyjän kuluttajalle tekemät kylkiäistarjoukset, joissa tavaroiden, palveluiden, etujen ja etukuponkien, joilla nämä voidaan saada, saaminen maksua vastaan tai ilmaiseksi, on sidoksissa toisen, itsessään samanlaisen tuotteen tai palvelun hankkimiseen, ja tämä pätee kyseisen tapauksen olosuhteista riippumatta ja ottamatta erityisesti huomioon sitä vaikutusta, joka konkreettisella tarjouksella voi olla keskivertokuluttajaan ja sitä, voidaanko tarjouksen asian konkreettisissa olosuhteissa katsoa olevan huolellisen ammatinharjoittamisen ja hyvien kauppatapojen vastainen?
   
      (1)  Sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja neuvoston direktiivin 84/450/ETY, Euroopan parlamentin ja neuvoston direktiivien 97/7/EY, 98/27/EY ja 2002/65/EY sekä Euroopan parlamentin ja neuvoston asetuksen (EY) N:o 2006/2004 muuttamisesta 11.5.2005 annettu Euroopan parlamentin ja neuvoston direktiivi 2005/29/ETY (EUVL L 149, s. 22).